b'\n_START_ARTICLE_\nNick Heidfeld\n_START_SECTION_\nZa\xc4\x8detek kariere\n_START_PARAGRAPH_\nQuick Nick, kot Nicka Heidfelda tudi kli\xc4\x8dejo, je kariero za\xc4\x8del leta 1988 v kartingu. Po uspe\xc5\xa1nem dirkanju se je leta 1994 preselil v nem\xc5\xa1ko Formulo Ford, zmagal pa je kar na 8 od 9 dirk v prvenstvu. Nato je leta 1995 zmagal tudi mednarodno razli\xc4\x8dico Formule Ford 1800, bil pa je tudi drugi na t. i. pokalu Zetec. To ga je leta 1996 pripeljalo v nem\xc5\xa1ko mednarodno prvenstvo Formule 3, kjer je s 3 zmagami osvojil 3. mesto, zmagal pa je \xc5\xa1e doma\xc4\x8do razli\xc4\x8dico Formule 3, tudi dirko v Monaku. Podobno uvrstitev je dosegel tudi 2 leti kasneje, le da je bil to evropska Formula 3. Njegovo nadarjenost so opazili pri McLarnu ter mu ponudili mesto testnega voznika. Nato je leta 1999 vozil v mednarodni Formuli 3000.\n_START_SECTION_\nKariera v Formuli 1\n_START_PARAGRAPH_\nPo solidnih vo\xc5\xbenjah v Formuli 3000 je v sezoni 2000 dobil ponudbo mo\xc5\xa1tva Prost, kjer je dirkal skupaj z veteranom Jeanom Alesijem. Heidfeld se v dirkalniku ni najbolje zna\xc5\xa1el, pestile so ga predvsem okvare in lastne napake, ki so vodile v nesre\xc4\x8de (tudi z Alesijem na Veliki nagradi Avstrije). Brez osvojene to\xc4\x8dke je mo\xc5\xa1tvo zapustil in podpisal 3-letno pogodbo s \xc5\xa1vicarskim mo\xc5\xa1tvom Sauber, njegov mo\xc5\xa1tveni kolega pa je bil Finec Kimi R\xc3\xa4ikk\xc3\xb6nen. Po odlo\xc4\x8ditvi Mike H\xc3\xa4kkinena, da se po sezoni 2001 upokoji, je bil nekaj \xc4\x8dasa tudi v igri za sede\xc5\xbe pri Mclarnu. Vendar pa so namesto njega vzeli Raikkonena, ki je v sezoni zbral 9 to\xc4\x8dk, Heidfeld pa skupaj (s 3. mestom na Veliki nagradi Brazilije) 13 to\xc4\x8dk. Nekoliko razo\xc4\x8daran je \xc5\xbeivotaril pri Sauberju, dosegel nekaj povpre\xc4\x8dnih rezultatom, njegova mo\xc5\xa1tvena kolega pa sta bila Heinz Harald Frentzen in Felipe Massa. Ko se mu je po sezoni 2003 iztekla pogodba s \xc5\xa1vicarskim mo\xc5\xa1tvom, je skorajda ostal brez sede\xc5\xbea. Nanj se je spomnil \xc5\xa1ele Irec Eddie Jordan, ki je ob Giorgiu Pantanu potreboval dirka\xc4\x8da z izku\xc5\xa1njami. Edina uvrstitev med dobitnike to\xc4\x8dk je bila v Monaku, ko je bil z nekonkuren\xc4\x8dnim Jordanom sedmi. Zopet pa ni imel pogodbe za naslednjo sezono. Nanj se je spomnil Frank Williams in po uspe\xc5\xa1nih testiranjih je dobil prednost pred Antoniom Pizzonio in v ekipi dirkal z Markom Webbrom._NEWLINE_Na sedmi dirki sezone je na Veliki nagradi Evrope na N\xc3\xbcrburgringu, na doma\xc4\x8dih tleh za Williamsovega motornega dobavitelja BMW, osvojil svoj prvi najbolj\xc5\xa1i \xc5\xa1tartni polo\xc5\xbeaj, dirko pa je kon\xc4\x8dal na 2. mestu za Fernandom Alonsom. Uspe\xc5\xa1no sezono ( 3.mesto na Malezijski dirki in \xc5\xa1e eno 2. mesto v Monaku) pa je moral zaradi po\xc5\xa1kodbe rame pred\xc4\x8dasno kon\xc4\x8dati, nadomestil pa ga je njegov konkurent za Williamsov sede\xc5\xbe Pizzonia._NEWLINE_\xc5\xbde pred za\xc4\x8detkom nove sezone je objavil, da bo v sezoni 2006 zopet vozil za Sauber, ki ga je kupil nem\xc5\xa1ki BMW, skupaj z Villeneuvom. Mo\xc5\xa1tvu je v tej sezoni tudi pripeljal tudi prve stopni\xc4\x8dke, tretji je bil na de\xc5\xbeevni dirki na Hungaroringu. Na dirki v Indianapolisu je do\xc5\xbeivel hudo nesre\xc4\x8do, vendar pa jo je odnesel brez huj\xc5\xa1ih po\xc5\xa1kodb._NEWLINE_Nicka Heidfelda v Formuli 1 spremlja velika smola, saj bolj\xc5\xa1e ekipe vedno vzamejo dirka\xc4\x8da, ki je bil statisti\xc4\x8dno slab\xc5\xa1i v sezoni. Kimi Raikkonen in Felipe Massa sta bila njegova mo\xc5\xa1tvena kolega pri Sauberju, prihodnjo sezono pa bosta oba dirkala pri Ferrariju. Tudi ko je po odpu\xc5\xa1\xc4\x8denemu Villeneuvu prilo\xc5\xbenost dobil Poljak Robert Kubica in takoj zablestel, je imel Heidfeld veliko povedati na njegov ra\xc4\x8dun in o svojem neizbru\xc5\xa1enem talentu do sedaj._NEWLINE_V sezoni 2007 je z dvema uvrstitvama na stopni\xc4\x8dke in kar petimi \xc4\x8detrtimi mesto dosegel 61 prvenstvenih to\xc4\x8dk, kar mu je prineslo peto mesto v dirka\xc5\xa1kem prvenstvu, najvi\xc5\xa1jega v svoji karieri. Sezona 2008 je bila podobno dobra, saj je s \xc5\xa1tirimi drugimi mesti in \xc5\xa1e sedmimi uvrstitvami med dobitnike to\xc4\x8dk osvojil \xc5\xa1est mesto v prvenstvu s 60-imi prvenstvenimi to\xc4\x8dkami, sezona 2009 pa jebila slab\xc5\xa1a, saj se je po dobrem za\xc4\x8detku in enem drugem mestu le \xc5\xa1e petkrat uvrstil med dobitnike to\xc4\x8dk, za dve peti, eno \xc5\xa1esto in dve sedmi mesti, v srednje delu sezone pa kar \xc5\xa1est dirk zapored ni osvojil to\xc4\x8dk. Za sezono 2010 mu ni uspelo dobiti sede\xc5\xbea v katerem od bolj\xc5\xa1ih mo\xc5\xa1tev, zato je bil testni dirka\xc4\x8d mo\xc5\xa1tva Mercedes Grand Prix, zadnjih pet dirk sezone pa je odpeljal za Sauber. Sezono 2011 je za\xc4\x8del v mo\xc5\xa1tvu Renault, toda po enajsti dirki sezone za Veliko nagrado Mad\xc5\xbearske ga je zamenjal Bruno Senna.\n_START_SECTION_\nZasebno \xc5\xbeivljenje\n_START_PARAGRAPH_\n\xc5\xbdivi v Stafi v \xc5\xa0vici s svojim dekletom Patricio in h\xc4\x8derko Juni.'